# Ανοιχτοί λογαριασμοί

> *Για την **βασική** λειτουργία & δυνατότητες της παρακάτω λίστας μπορείτε να ανατρέξετε στην ενότητα* [***Παρουσίαση πληροφοριών***](https://hotelizer.gitbook.io/manual/getting-started/data-overview)

![Ανοιχτοί λογαριασμοί](https://365411133-files.gitbook.io/~/files/v0/b/gitbook-legacy-files/o/assets%2F-M4ZcIQ2d_EiHtDol6hf%2F-MdN-HrP6J-7dun7PS0v%2F-MdN0mT4NyBX_fnnt3WJ%2Fhotelizer-bills.png?alt=media\&token=849a1d9d-90eb-48c6-a99a-76d968887704)

Ο ανοιχτός λογαριασμός είναι η **προφόρμα** πριν το τελικό παραστατικό. Μπορείτε να τον **επεξεργαστείτε**, να τον **εκτυπώσετε** κτλ και όταν είστε έτοιμοι μπορείτε να τον **εκδώσετε** ώστε να δημιουργηθεί το **τελικό παραστατικό**.

> Ο ανοιχτός λογαριασμός **δεν αποτελεί επίσημο παραστατικό**!

Ανοιχτός λογαριασμός μπορεί να δημιουργηθεί σε ένα δωμάτιο που δεν έχει αναχωρήσει ακόμα από το κατάλυμά σας ή αφού έχει αναχωρήσει, δεν έχει εκδοθεί ο λογαριασμός αυτός. Δηλαδή δεν έχει μετατραπεί  είτε σε ΑΠΥ (Απόδειξη Παροχής Υπηρεσιών) είτε σε ΤΠΥ (Τιμολόγιο Παροχής Υπηρεσιών) είτε σε κάτι άλλο. Δεν έχει πάρει δηλαδή αριθμό τιμολόγησης. Αν επιθυμείτε κάποιο συγκεκριμένο ή κάποιους συγκεκριμένους ανοιχτούς λογαριασμούς, μπορείτε να τους βρείτε μέσω της αναζήτησης ή εφαρμόζοντας τα κατάλληλα φίλτρα. Επίσης, είναι δυνατή η εκτύπωση αυτής της λίστας ή εξαγωγής σε excel.

### ΕΠΙΛΟΓΕΣ ΛΟΓΑΡΙΑΣΜΟΥ

| Τίτλος                                                                                                          | Περιγραφή                                                                                                                                                                         |
| --------------------------------------------------------------------------------------------------------------- | --------------------------------------------------------------------------------------------------------------------------------------------------------------------------------- |
| [**Επεξεργασία**](https://hotelizer.gitbook.io/manual/menu/finance/open-bills/epeksergasia-logariasmoy)         | Επεξεργαστείτε τον λογαριασμό                                                                                                                                                     |
| [**Γρήγορη Επεξεργασία**](https://hotelizer.gitbook.io/manual/menu/finance/open-bills/epeksergasia-logariasmoy) | Ανοίξτε σε παράθυρο την βασική καρτέλα του λογαριασμού όπου μπορείτε να δείτε περισσότερες πληροφορίες & να διαχειριστείτε τον λογαριασμό                                         |
| [**Έκδοση**](https://hotelizer.gitbook.io/manual/menu/finance/open-bills/ekdosi-parastatikoy)                   | Εκδώστε το τελικό παραστατικό. Έχετε την δυνατότητα να επιλέξετε ημερομηνία έκδοσης και να προσθέσετε σημειώσεις.                                                                 |
| **Εκτύπωση**                                                                                                    | Εκτυπώστε τον λογαριασμό ώστε να τον δώσετε στον πελάτη                                                                                                                           |
| **Εκτύπωση με επιλογές**                                                                                        | Εκτυπώστε τον λογαριασμό χρησιμοποιώντας ένα διαφορετικό πρότυπο εκτύπωσης                                                                                                        |
| **Διάσπαση λογαριασμού**                                                                                        | Διασπάστε έναν λογαριασμό σε μικρότερους λογαριασμούς                                                                                                                             |
| **Διαγραφή**                                                                                                    | Διαγράψτε τον συγκεκριμένο λογαριασμό. Η διαγραφή ενός λογαριασμού ελευθερώνει χρεώσεις & πληρωμές που είχαν συσχετιστεί με αυτόν.                                                |
| [**Μεταφορά προχρεώσεων**](https://hotelizer.gitbook.io/manual/menu/finance/open-bills/metafora-proxreoseon)    | Μεταφέρετε χρεώσεις οι οποίες δεν έχουν συσχετιστεί σε κάποιο παραστατικό ή λογαριασμό. Μπορείτε να μεταφέρετε χρεώσεις και από άλλες κρατήσεις με αναζήτηση της κράτησης         |
| [**Προσθήκη έξτρα**](https://hotelizer.gitbook.io/manual/menu/finance/open-bills/prosthiki-ekstra)              | Προσθέστε κάποιο έξτρα απευθείας στον λογαριασμό                                                                                                                                  |
| [**Προσθήκη χρέωσης**](https://hotelizer.gitbook.io/manual/menu/finance/open-bills/prosthiki-xreosis)           | Προσθέστε κάποια χρέωση απευθείας στον λογαριασμό                                                                                                                                 |
| [**Μεταφορά πληρωμών**](https://hotelizer.gitbook.io/manual/menu/finance/open-bills/metafora-pliromon)          | Μεταφέρετε πληρωμές οι οποίες **δεν έχουν συσχετιστεί** σε κάποιο παραστατικό ή λογαριασμό. Μπορείτε να μεταφέρετε πληρωμές και από **άλλες κρατήσεις** με αναζήτηση της κράτησης |
| [**Προσθήκη πληρωμής**](https://hotelizer.gitbook.io/manual/menu/finance/open-bills/prosthiki-pliromis)         | Προσθέστε πληρωμή απευθείας στον λογαριασμό                                                                                                                                       |
| [**Επιστροφή πληρωμής**](https://hotelizer.gitbook.io/manual/menu/finance/open-bills/epistrofi-pliromis)        | Προσθέστε επιστροφή πληρωμής απευθείας στον λογαριασμό                                                                                                                            |
| Μετάβαση                                                                                                        |                                                                                                                                                                                   |
| **Κράτηση**                                                                                                     | Μπορείτε να μεταβείτε στην κράτηση όπου ανήκει ο λογαριασμός αυτός                                                                                                                |
